open-index/open-wikipedia-markdown huggingface dataset:
Berlington (Vermont)

**Berlington** ( [ˈbɝlɪŋtən]) om AÜV:oiden lidn Vermont-štatan lodehes. Se om štatan kaikiš suremb lidn eläjiden lugun mödhe (i kaikiš penemb mugoine AÜV:oiš), Čittenden-ümbrikon keskuz.

## Istorii
Eländpunktan aluz om pandud vl 1785, nimitihe ezmäižen Berling-kanzan-sirdnikan mödhe. Šingotihe laivansauvomižel i mecpilindal.

Vermontan universitet radab lidnas vspäi 1791.

## Geografijan andmused

Lidn sijadase ümbrikon päivlaskmas, Šamplein-järven päivnouzmaižel randal (Ph. Lavrentijan jogen oigedpol'ne bassein), 61 m ü.m.t. keskmäižel korktusel. Vihandad mäged seištas päivnouzmha lidnaspäi, ned oma Appalači-mägisisteman palaks.

Matkad Kanadan röunhasai om seičemekümne kaks' kilometrad pohjoižhe orhal.

Klimat om ven kontinentaline neps. Voden keskmäine lämuz om +8,7 C°, kezakun-elokun +20..+22 C°, tal'vkun-uhokun −2..−6 C°. Ekstremumad oma −34 C° i +38 C°. Voib panda halad päiči kezakus-elokus. Paneb sadegid 953 mm vodes, enamba kezakus-heinkus (103..108 mm kus), vähemba vilukus-keväz'kus (45..57 mm kus).

## Eläjad
Vn 2010 AÜV:oiden rahvahanlugemižen mödhe lidnan eläjiden lugu oli 42 417 ristitud. Kaikiš suremb lidnan ristitišt om nügüd'.

Augotižlibundan mödhe (lidnan eläjad vl 2020): evropalaižed (ispanijalaižita) — 78,5 %, azijalaižed — 5,4 %, afroamerikalaižed — 4,8 %, latinamerikalaižed i ispanijalaižed — 3,7 %, indejalaižed — 0,2 %, valdmerimalaižed — 0,01 %, segoitadud augotižlibundanke — 6,2 %, toiženke augotižlibundanke — 1,1 %.

## Transport
Avtobusad (*Green Mountain Transit*) oma kundaližeks transportaks lidnas da sen ümbrištos. Avtobusad, jonused i ehtatimed ühtenzoittas lähižidenke suridenke lidnoidenke.

Rahvahidenkeskeine soda- da civiline *Berlington*-lendimport (*BTV / KBTV*) sijadase kudes kilometras päivnouzmha lidnan azjaližes keskusespäi, lähižes Saut Berlington-lidnas. Tehtas reisid AÜV:oiden suridme lidnoidme. Passažiroiden kaks' videndest oma Kanadan Kvebek-provincijaspäi.

## Irdkosketused
* Lidnan oficialine sait (''burlingtonvt.gov'').
Male

**Male** ( [ˈmɑːlɛ]) om Mal'dividen pälidn da kaikiš suremb lidn.

## Istorii
Eländpunktan aluz om pandud portugalijalaižil torguindžiloks 16. voz'sadal.

Amussai lidnan ümbrišt om valdkundan kunigahan dinastijan olendsijaks. Kaik Mal'divad («Malen sared») oma nimitadud pälidnan nimen mödhe.

Male šingotase pälidnan funkcijoil, valdkundan transportsol'meks (lendimport i meriport), turizmal.

## Geografijan andmused
Male sijadase Indižen valdmeren Mal'divan sariden keskuses, kaks' metrad nell'kümne santimetrad ü.m.t. keskmäižel korktusel. Lidnan päpala seižub Kaafu (vai Pohjoine Male)-atollal. Pälidnan pind — 5,8 km².

Klimat om subekvatorialine mussonine räk, päipaštokaz vodes läbi. Kun keskmäine lämuz om +25..+31 C° vodes läbi. Paneb sadegid 1950 mm, sidä kesken kuivan sezonan aigan (viluku-sulaku) — 330 mm. Kaikiš kuivamb ku om uhoku.

## Tobmuz
Lidn om Mal'divan agjaha tazostadud. Male-lidn jagase seičemeks lidnanlaptaks, nell' niišpäi oma Male-sarel, üks' — Vilingile-sarel, üks' — putkotadud Hulumale-sarel. Lendimportan Hulule-sar' mülüb Male-lidnha mugažo, se om kaikenaigaižeta ristitištota. Niiden ližaks, vspäi 2008 Guli Falu-sar' om sauvomas sijadamha meriportad. Kaik nened sared oma Kaafu (Pohjoine Male)-atollan palad.

Lidnan-agjan tobmuden pämez' om mer, valitas händast videks vodeks. Edeližed lidnan pämehed oma Mohamed Muizzu (semendku 2021 — kül'mku 2023), Šifa Mohamed (kezaku 2017 — semendku 2021), Ali Maniku (heinku 2011 — kezaku 2017).

## Eläjad
Vl 2010 lidnan eläjiden lugu oli 105 000 ristitud 5,8 nellikkilometrad pindal. Kaik 133 019 eläjad oli lidnas sil-žo pindal vl 2014. Kaikiš suremb ristitišt om nügüd', valdkundan eläjiden koumandez.

## Transport
Rahvahidenkeskeine civiline *Velan*-lendimport ( *Velānā*, *MLE / VRMM*, 5 mln passažiroid i 69 tuh. tonnoid jüguid vl 2016) sijadase pohjoižpäivnouzmha lidnan keskuzpalaspäi Hulule-sarel. Lendimportal om koume terminalad: rahvahidenkeskeine, tatanmaine da merine. Tehtas reisid rahvahidenkeskeižes terminalaspäi Azijan i Evropan verhiže maihe da tagaz. Mugažo om läz 15 lendimreisad valdkundan südäimes (tatanmaine terminal). Tehtas reisid vezilendimil (akvaplanoil) meriterminalaspäi läz 60 eländpunkthasai valdkundan südäimes. Lendimport ühtenzoitase jügureisil Mumbainke.

## Homaičendad


## Irdkosketused
* Lidnan tobmuden sait (''malecity.gov.mv'').
Fell'bah

**Fell'bah** () om lidn Saksanman suvipäivlaskmas, Baden-Vürtemberg-federacijanmas. Lidn om Štuttgartan pohjoižpäivnouzmaine ezilidn, mülüb sen administrativižhe regionha.

## Istorii
Eländpunkt mainitase ezmäižen kerdan vl 1121 kuti *Velbah-külä* (saks. *Velbach*). Vl 1357 *Velebah*-nimi sündui (saks. *Velebach*), vl 1800 nimitihe küläd *Felbah:aks* (saks. *Fehlbach*). Se sai lidnan statusad vl 1933. Vspäi 1973 lidn om ühtištudud Šmiden-eländpunktanke (saks. *Schmiden*), vspäi 1974 — Effingen:anke (saks. *Oeffingen*), ned oma lidnrajonikš.

Fell'bahan kompanijad oma otnus metallanümbriradmižhe, mugažo lidn om maižanduzrajonan keskuseks (vinmarj, vill').

## Geografijan andmused
Lidn sijadase Nekkar-jogen oiktal randpolel (saks. *Neckar*, Reinan oiged ližajogi), kukhikahas tahondas, 287 m korktusel valdmeren pindan päl.

Vspäi 1974 Fell'bah jagase 3 lidnrajonha, viž küläd mülüdas sihe mugažo.

## Eläjad
Vl 1970 eläjiden lugu oli 28 962 ristitud. Vl 2000 lidnan ristitišt ületi 43 tuhad i ližadub vitkos sil aigalpäi. Kaikiš suremb ristitišt oli 42 501 eläjad vl 1975 (municipalitetoiden ühtenzoitusen jäl'ghe) i om nügüd'.

Lidnan edeline pämez' oli Kristof Palm (2000−2016).

## Transport
Štuttgartan kebnan metron U1-jonon agj om olmas lidnas. Lidnaglomeracijan avtobusad (5 maršrutad) i elektrojonused (kaks' seižutest) oma kundaližeks transportaks lidnas. Voib sadas molembil ezilidnelektrojonusil lendimporthasai. Kaks' tonnelid oma saudud lidnan kiruhteil.

Lähembaine rahvahidenkeskeine lendimport (*STR*) sijadase suvhe Štuttgartaspäi.

## Irdkosketused
* Lidnan tobmuden sait (''fellbach.de'').
Sliven

**Sliven** ( [ˈslivɛn]) om Bolgarijan kahesanz' lidn eläjiden lugun mödhe. Se om Slivenan agjan administrativižeks keskuseks da palaks.

## Istorii
Ezmäižed eländpunktad lidnan territorijal oliba kahesa tuhad vozid tagaz. Lidn oli tetab Amuižes Grekanmas kuti frakijalaižiden Asti-, Kabileti- da Seleti-heimoiden eländpunkt. Ezmäižed kirjutadud lidnan nimed oma frakijan augotižlibundanke: Tuida/Suida/Tsuida. Ottomanan imperijan aigan nimitihe *İslimye*, se oli agjan (vilajetan) keskuseks. Vl 1834 vatefabrik radaškanzi lidnas.

Sliven šingotase elektrižen mašiništon i elektrusen tehmižel, omblendedheotandoil (villsobad, noskad), sömtegimištol sijaližel torhudel (maid i vinmarj).

## Geografijan andmused

Lidn sijadase valdkundan päivnouzmas, agjan keskuzpalan päivnouzmas, ani suvhe Stara-Planin-mägisel'galpäi, 243 m ü.m.t. keskmäižel korktusel valdmeren pindan päl.

Sliven levineb pohjoižhe Sofii — Burgas avtotespäi, matkad Sofijhasai om 300 km päivlaskmha, Burgashasai (Mustmeren rand da port) — 100 km päivnouzmha. Lähembaine järed lidn om Stara Zagor kuz'kümnes kilometras suvipäivlaskmha.

## Tobmuz
Lidnankundan tobmuden pämez' om kmet (), valitas händast radnikusele nelläks vodeks. Edeližed lidnan pämehed oma Kolö Milev (*Кольо Милев*, kül'mku 2011 — kül'mku 2015), Jordan Lečkov (*Йордан Лечков*, kül'mku 2003 — kül'mku 2011).

## Eläjad
Vn 2011 Bolgarijan rahvahanlugemižen mödhe lidnan eläjiden lugu oli 91 620 ristitud, vn 2021 — 83 371 ristitud. Kaikiš suremb lidnan ristitišt oli 106 212 eläjad vl 1992.

Rahvahad (2011): bolgarijalaižed — 75,2 %, čiganalaižed — 6,2 %, turkad — 2,9 %, toižed rahvahad — 2,0 %, rahvahuden ozutandata — 13,7 %.

## Galerei

Karandila2.jpg|Lidnan ühthine nägu Karandil-mägenpälpäi (1050 m ü.m.t., bolg. *Карандила*)
Municipality of Sliven Photo.jpg|Lidnankundan tobmuden sauvuz (keväz'ku 2021)
Saint-Dimitrius-church-in-Sliven.jpg|Ph. Dimitrijan kafedraline pühäpert' (1831, ortodoksine hristanuskond), vn 2008 sulakun nägu
Tecsliven.jpg|LEK Sliven vl 2010
Художествена галерия "Димитър Добрович".jpg|Čomamahtoine galerei Dimitar Dobrovič-pirdajan nimed (vn 2011 olend)
Sliven regional library Sava Dobroplodni - 2.jpg|Slivenan agjan kirjišt Sava Dobroplodnin nimed (sügüz'ku 2018)
Ivan Seliminski Hospital Sliven.JPG|Lidnan läžundkodi Ivan Seliminskin nimed vl 2015


## Irdkosketused
* Lidnankundan oficialine sait (''mun.sliven.bg'').
Hamar

**Hamar** (mugažo norvegijan kelel, virktas [ˈhɑ̂ːmɑr]) om Norvegijan lidn da kund (kommun) valdkundan suvipäivnouzmas. Se om Innlandet-agjan administrativine keskuz (edel 2020. vot — Hedmark-agjan).

## Istorii
Eländpunktan aluz om pandud vl 1152 kuti episkopkundan keskuz. Vll 1584−1864 oli žiloks. Vl 1862 raudte tuli sihe. Vl 1992 mülütihe Vang-kundad Hamaran kundha kacmata Vang-kundan eläjiden pätandha. Vl 1994 lidn vastsi Tal'veližiden Olimpižiden vändoiden erasid voibuižid (kiruh- i figurštargundad) Lillehammeranke ühtes.

Hamar šingotase sömtegimištol (oludtegim, maidtegim) i valdkundaližil holitišil. Valdkundan znamasine raudtesol'm «Oslo — Tronheim»-keskustal. Vspäi 1975 valdkundaližen Norsk Tipping-loterejan päfater sijadase lidnas.

## Geografijan andmused
Lidn sijadase 150 m ü.m.t. keskmäižel korktusel. Matkad Oslohosai om 100 km suvhe orhal vai 127 km avtotedme.

Klimat om ven kontinentaline. Voden keskmäine lämuz om +5,1 C°, vilukun −6 C°, heinkun +17 C°, ekstremumad oma −30 C° i +33 C°. Paneb sadegid 500 mm vodes, enamba kezaaigan.

## Eläjad
Vl 2013 kundan eläjiden lugu oli 29 331 ristitud. Lidnan ristitišt om 28 535 eläjad 13,95 km² pindal (vn 2021 andmused). Kaikiš suremb lidnan i municipalitetan ristitišt om nügüd'.

Südäinorvegijan sättutoitud tedoiden valdkundaližen kolledžan kampus om lidnas (, vspäi 2017), ende se palakund oli erižeks pedagogižeks kolledžaks.

## Irdkosketused
* Lidnan da sen kundan oficialine sait (''hamar.kommune.no'').
Medin

**Medin** («lidn»), oficialižeks  **Al' Madīna Al' Munavvara** («hoštai lidn», «vauktastadud lidn»), om lidn Saudan Arabijan päivlaskmas. Se om valdkundan nellänz' lidn eläjiden lugun mödhe, islaman toine pühälidn Mekkan jäl'ghe (kudamb om 450 km suvhe), Medinan agjan administrativine keskuz.

## Istorii
Eländpunktan aluz om pandud 9. voz'sadal EME *Jasrib*-nimitusenke. Pol'tošt tuhad vozid se oli kaikiš suremb evrejine keskuz Arabijan pol'sarel. Arabalaižed eliba siš-žo oazisas, no 6. voz'sadale heiden vähembuz ei olend kožmuses evrejiženke ristitištonke. Vl 622 Muhammad-endustai sirdi Medinha Mekkaspäi, i siš kurospäi (hidžra) islamanuskojiden era lugese. Medin kändihe Araban halifatan ezmäižeks pälidnaks (630−656). Muhammadan pert' tegihe islaman ezmäižeks pühäpertikš (mečetikš).

Nügüd'aigaine Medin om pühämatknikoiden keskuz kaikes mail'maspäi, lidnas da sen ümbrištos om äi mečetid.

## Geografijan andmused
Klimat om tropine letetazangišton, om räk lujas päiči tal'ven koumes kus. Paneb sadegid 49 mm vodes, enamba sulakus (11 mm). Nepsuz om luja Rusttan meren lähembusen tagut.

Vl 2010 eläjiden lugu oli 1 180 770 ristitud, agjan kaks' koumandest. Kaik eläjad oma islamanuskojad, i vaiše mugomile ristituile sab olda Medinas.

## Homaičendad


## Irdkosketused
* Lidnan da Medinan agjan oficialine sait (''amana-md.gov.sa'').
Liberii (Kostarik)

**Liberii** ( [li.ˈβe.ɾja]) om lidn Kostarikan lodehes. Se om Guanakaste-agjan administrativine keskuz (vspäi 1849) da kaikiš suremb lidn eläjiden lugun mödhe.

## Istorii
Eländpunktan aluz om pandud vl 1769 kuti Guanakaste-futor lidnoidenkeskeižen risttel. Matkadajad lebaižihe siš paksus. Vspäi 1826 om pandud Kostarikan palaks, eile Nikaraguan, sikš miše lähižed lidnad valičiba Kostarikad vl 1824. Vl 1836 Guanakaste sai lidnan statusad. Vn 1854 semendkuspäi lidn om olmas nügüdläiženke nimenke. Lidn oli maižanduzrajonan keskuz (kabjživatišton kazvatand), Panamerikaižen manten sauvond ližazi sile znamoičendad. Liberii om agjan kaikiš surembaks punktaks matkadajiden täht valdmeriden randištoiden keskes.

Lidn šingotase turizmal (muzejad, zoopark, rahvahaližed puištod hulidenke purtkidenke i vezilanktendoidenke). Nimitadas «vauktaks lidnaks» (*la ciudad blanca*) sildatadud vauktal gravijal teiden tagut, kolonialižen arhitekturan pertid oma vauktan mujun tobjimalaz.

## Geografijan andmused

Lidn sijadase agjan keskuzpalas, 144 m ü.m.t. keskmäižel korktusel. Sen fartalad ottas kantonan pen't palad vaiše. Liberii-jogi lankteb Tempiske-jogehe, a se Tünen valdmeren Nikoi-lahthe.

Kaik koume avtoted läbitadas lidnad. Matkad San Hose-pälidnhasai om 215 km suvipäivnouzmha.

## Eläjad
Vl 2013 lidnan eläjiden lugu oli 56 899 ristitud, agjan kudendez. Kaikiš suremb lidnan ristitišt om nügüd'.

Valdkundan kahtenz' surtte rahvahidenkeskeine lendimport (*LIR*, 1,1 mln passažiroid vl 2019) radab koumetoštkümnes kilometras päivlaskmha lidnaspäi. Se ühtenzoitab AÜV:oiden, Kanadan i Päivlaskmaižen Evropan erasidenke-se järedoidenke lidnoidenke.

## Homaičendad
San Ramon (Kostarik)

**San Ramon** () om Kostarikan lidn Alahuelan agjan suves.

## Istorii
Ezmäižed sirdnikad Evropaspäi tuliba San Ramonan alangišton rajonha 1840-nzil vozil i sauvoiba maižanduzfermoid. Erased oma rados tämbäi-ki, kazvatadas tropižid dekorativižid kazmusid, saharrogod da kofed, kut kaikes-ki regionas. Sijaližed Ramon Solis- i Ramon Rodriges-šingotajad paniba rajonad Raimund Nonnat-pühämehen () kaičendan alle. Vl 1854 San Ramon-lidn sai municipalitetan statusad. Vl 1856 panihe viden školan alusid, mi zavodi lidnad kantonan opendusen i sid' kommercijan keskuseks.

## Geografijan andmused
Lidn sijadase 956 m ü.m.t. keskmäižel korktusel, sen rajon — 1057 m ü.m.t.. Matkad agjan Alahuel-keskushesai om 44 km päivnouzmha-suvipäivnouzmha, valdkundan San Hose-pälidnhasai om 58 km suvipäivnouzmha.

Vl 2010 lidnan eläjiden lugu oli 8 717 ristitud 1,29 km² pindal, kantonan kümnendez. Kantonan pind om 1 018,64 km².

## Homaičendad


## Irdkosketused
* Lidnan da kantonan turizman sait (''sanramon.cr'').
Glivice

**Glivice** ( [ɡlʲiˈvʲit͡sɛ]; , vepsän kirjamil: *Gläivic*) om Pol'šanman lidn (vn 1945 keväz'kuspäi) valdkundan suves, mülüb Silezijan sodaveikundha vspäi 1999. Om povätan oiktusidenke.

## Istorii
Eländpunkt om olmas lidnan oiktusidenke vspäi 1276. Mülüi Prussijha vspäi 1742, oli Germanijan territorijal vspäi 1871. Edel Tošt mail'man sodad sen aigan *Gläivic* sijazihe ani Pol'šanman valdkundröunanno. Vn 1945 elokuspäi saksan ristitišt oli deportiruidud lidnaspäi Saksanman Britanijan okkupacijan zonha (Saksanman lodeheze).

Lidn vastsi Lapsiden Evrovizii-konkursad vn 2019 kül'mkus.

Glivice šingotase «General Motors»-korporacijan avtotegimel («Opel»-torguindmarkan avtod), japonižen NGK-kompanijan tegimel (fil'trad, katalizatorad, NOx-andimed avtoiden täht), cisternoiden i sauvondtehnikan pästandal, kivihilen «Sosnic»-kaivudel. Pol'šanman himižiden reagentoiden tegijan päfater radab lidnas.

## Geografijan andmused

Lidn sijadase sodaveikundan keskuzpalas, seižub Klodnic-jogen randoil (, Oderan oiged ližajogi), 200..278 m korktusil valdmeren pindan päl.

Matkad sodaveikundan Katovice-keskushesai om kaks'kümne viž kilometrad päivnouzmha.

## Eläjad
Vn 2011 Pol'šanman rahvahanlugemižen mödhe lidnalaižiden lugu oli 195,472 ristitud, vn 2020 — 177,049 ristitud. Kaik 182,969 eläjad oli lidnas vl 2016. Kaikiš suremb lidnan ristitišt oli 223,403 eläjad vl 1988. Se om Üläsilezijan konurbacijan (2 mln ristituid) koumanz' surtte lidn.

Religijan mödhe (2011): katolikad — 82,7 %, toižed uskojad — 2,0 %, religijatomad — 15,3 %.

## Galerei

Gliwice old town.jpg|Lidnan tobmuden sauvuz Vanhal torgusen torgul (2020)
Okolice Placu Piłsudskiego - panoramio.jpg|Administrativine käskuzkund Pilsudskin torgunno (2013)
Gliwice katedra sw Piotra i Pawla (dron1).jpg|Phh. Petr- da Pavel-apostoloiden kafedraline päjumalanpert' (riman katioline), vn 2025 nägu
Biblioteka Politechniki Śląskiej.jpg|Silezijan politehnižen universitetan kirjišt (2019)
Hala-gliwice-20170620.jpg|Äimetoine *Hala Gliwice*-aren (vn 2017 olend)
Gliwice - Dworzec Kolejowy I.jpg|*Glivice*-päraudtestancijan sauvuz vl 2019
GliwiceTransport.svg|Glivicen transportshem (2024)


## Irdkosketused
* Lidnan oficialine sait (''gliwice.eu'').
Lüneburg

**Lüneburg** (täuz' nimituz saksan kelel om *Hansestadt Lüneburg* [ˈhan.zə.ʃtat ˈlyː.nə.bʊɐk], ) om lidn Saksanman pohjoižes, Alasaksonii-federacijanmas.

## Istorii
Eländpunkt mainitase aigkirjoiš vspäi 956. Vspäi 1158 äjad Lüneburgan torgovanad ühtniba Torguindühtištushe, se oli edel Ganzad. Lidn ühtni Ganzan ühtištushe sen alusenpanendaspäi vl 1356 kahten sün tagut: geografine sijaduz i kommertine znamoičend, solan samižen purtked oma läz lidnad (samine jätksihe vhesai 1980).

Lüneburg oli Braunšvaig-Lüneburg-gercogkundan pälidnan 16.-17. voz'sadoil, Vel'fad ohjandiba sil. Hö sirdiba gercogkundan pälidnad Gannoverha, i Lüneburgan politiž-ekonomine znamoičend poleni.

Lüneburg šingotase *Lünepark*-tegimištzonal, penil edheotandoil: sobiden tehmine, vegetarižen sömän i maidproduktoiden pästand, avtoiden interjeran kompanijad, pästandkodi, lebukeskused. Port om El'ban kül'gkanalan (saks. *Elbe-Seitenkanal*) randal.

## Geografijan andmused

Lidn sijadase Il'menau-jogen randal (El'ban hura ližajogi), 17 m ü.m.t. keskmäižel korktusel.

Matkad Gamburgan keskushesai om vižkümne kilometrad lodeheze kiruhtedme, lidnan röunoihesai om 32..36 km.

## Tobmuz

Edeline lidnan pämez' om Ul'rih Medge (*Ulrich Mädge*, 1991−2021).

## Eläjad
Vl 2013 lidnan eläjiden lugu oli 71 668 ristitud. Kaikiš suremb lidnan ristitišt oli 78 024 eläjad vl 2019.

Lüneburgan «Leufana»-universitet radab vspäi 1989 (, alusenpanend 1946 kuti opendajiden kolledž), läz 7,5 tuhad üläopenikoid.

## Homaičendad


## Irdkosketused
* Lidnan tobmuden aluzkundoiden portal (''lueneburg.de'').
Düren

**Düren** (mugažo saksan kelel) om lidn Saksanman päivlaskmas, Pohjoine Rein da Vestfalii-federacijanmas.

## Istorii
Enamba mi 2 tuhad vozid tagaz eländpunkt oli kel'tižeks, sen nimi oli *Durum* «lidnuz». Lidn om tetab Rimalaižen imperijan aigaspäi, oli varatoitmižbazaks Köl'nan sauvondan täht. Om olmas lidnan oiktusidenke 13. voz'sadaspäi.

Düralüminii-ühthesuladusen nimituz om sündnu lidnan nimespäi, sikš miše vspäi 1909 sidä saihe tehmižmahtusel neciš lidnas. Toižen mail'man sodan aigan frontpird läbiti lidnad i üks' kaikiš järedambiš torišpäi tegihe Dürenno, AÜV:oiden armii forsirui Rurad.

Düren om tetab torguindal amussai i bumagan tehmižel 19. voz'sadaspäi. Lidn šingotase kanghiden tehmižel, metalloiden ümbriradmižel i himižil edheotandoil. Viž industriiparkad ratas lidnanno. Tetabad valdkundas kompanijad oma pertiden varjoičendan edheotand, medicinižen distancižen holitusen kompanii (Duria eG), elektroavtoiden tehmine.

## Geografijan andmused
Lidn sijadase Rur-jogen alangištos, läz valdkundröunoid Bel'gijanke da Alamaidenke. Düren jagase 15 ümbrikoks.

Vl 2013 eläjiden lugu oli 88 953 ristitud. Kaikiš suremb ristitišt oli 93 tuhad eläjid vl 2004.

## Homaičendad


## Irdkosketused
* Lidnan ohjastusen oficialine sait (''dueren.de'').
Agridžento

**Agridžento** ( [aɡridʒˈʒɛnto], sijaline pagin: *Girgenti* [dʒɪɾˈdʒɛndɪ] / *Giurgenti* [dʒʊɾˈdʒɛndɪ], ) om lidn da kommun Italijan suves. Mülüb Sicilii-agjaha, om Agridženton provincijan administrativižeks keskuseks.

## Istorii
Eländpunktan aluz om pandud tulijoil Rodos-sarespäi Amuižen Grekanman lidnaks kuti *Akragant* vai *Akragas* () vl 580 EME. Se oli amuižen mirun nellänz' lidn eläjiden mödhe, ristitišt oleli 200..800 tuhad edel 406 vot EME.

Agridžento šingotase lähižel meriportal Porto-Empedokle-kommunas, turizmal, om maižanduzrajonan keskuseks. Radoihe rikin i potašan löudmižsijid amussai 1970-nzihe vozihesai.

## Geografijan andmused
Lidn sijadase Keskmeren randal, Sicilii-saren suvipäivlaskmaižel randištol, 230 m ü.m.t. keskmäižel korktusel.

Klimat om subtropine. Heinkun i elokun lämuz om +26 C°, vilukun i uhokun +11 C°.

## Eläjad
Vn 2011 Italijan rahvahanlugemižen mödhe eläjiden lugu oli 58 323 ristitud. Vspäi 1991 lidnan ristitišt om kaikiš suremb nügüd'aigan, vajehtase 55..60 tuhad eläjid röunoiš.

## Galerei

Municipio Agrigento.jpg|Lidnan ohjastusen pert'
Temple of Concordia, Agrigento.jpg|Garmonijan pühäpert', 5. voz'sadaspäi EME
Agrigento Telamon.jpg|Vaiše atlantan sur'kulu figur om kaičenus Zevsan pühäpertišpäi
Agrigente San Lorenzo.jpg|Ph. Lavrentijan jumalanpert'
PiazzaStazione.JPG|Päraudtestancii


## Homaičendad


## Irdkosketused
* Kommunan oficialine sait (''comune.agrigento.it'').
Ičan

**Ičan** (, pin'jin': *Yíchāng*) om Kitain lidn Hubei-agjas. Se om agjan kahtenz' lidn eläjiden lugun mödhe (administrativižen Uhan'-keskusen jäl'ghe).

## Istorii
Eländpunkt om erigoittud lidnan statusanke Ičan-makundaspäi Kitain Rahvahaližen Tazovaldkundan sädandan jäl'ghe vl 1949. Ičanan lidnümbrik om sätud vl 1992.

Ičan šingotase laivansauvomižel. Sepoiden, himižiden heretusiden i aerokosmižen industrijan tegimed ratas lidnümbrikos.

## Geografijan andmused
Lidn sijadase valdkundan keskuzpalan suves, agjan päivlaskmaižes poles, Janczi-jogen hural randal tobjimalaz. Kaks' järedad padoseinäd da gidroelektrostancijad oma saudud ülezjogen: «Gečžouba» (om saudud vozil 1971−1988) ani lidnan pohjoižen röunan taga i kaikiš suremb mail'mas vägevuden mödhe «San'sä» (*Koume urad*, 22,5 GVt, om saudud vll 1994−2012) 50 kilometras lodeheze Ičan-lidnaspäi.

Klimat om subtropine, pil'vesekaz vodes läbi. Voden keskmäine lämuz om +17,3 C°, kezakun-elokun +25,8..+28,1 C°, tal'vkun-uhokun +5,0..+7,6 C°. Ekstremumad oma −9,8 C° (viluku) i +41,4 C° (heinku, eloku). Voib panda halad kül'mkus-keväz'kus. Paneb sadegid 1140 mm vodes, enamba heinkus-elokus (191..211 mm kus), vähemba tal'vkus-vilukus (19..24 mm kus). Kun keskmäine relätivine nepsuz vajehtase 72..79 % röunoiš voden aigan.

## Eläjad
Vl 2010 Ičanan lidnümbrikon eläjiden lugu oli 4 059 686 ristitud 21 338 km² pindal.

Znamasine üläopendusen aluzkund om Kitain Koumen uran universitet (, ), se om sätud vl 2000 kahten üläopendusen aluzkundan ühtištusel. Kaik läz 20 tuhad üläopenikoid om universitetas, hö opetas 24 kolledžas i profškolas.

## Transport

Lidn ühtenzoitase agjan Uhan'-keskusenke raudtedme. Port radab Janczi-jogen randal.

Rahvahidenkeskeine civiline *Ičan San'sä*-lendimport (*Koume urad*, *YIH / ZHYC*, 3 mln passažiroid vl 2018) om saudud lidnan suves vll 1994−1996, 26 kilometras lidnan keskuzpalaspäi. Tehtas reisid Kitain äjihe surihe lidnoihe, om čarterreisid Filippinoihe.

## Homaičendad


## Irdkosketused
* Lidnan oficialine sait (''yichang.gov.cn'').
Saarbrükken

**Saarbrükken** (saksan kelel: *Saarbrücken* [zaːɐ̯ˈbʁʏkən] «Saaran sildad», sen sijaližel paginal: *Saarbrigge* [zɐ̯ːˈbrıgə], ,  [saʁ'bʁyk]) om Saksanman joudai lidn suvipäivlaskmaiženno valdkundröunanno. Saarbrükken om Saar-federacijanman administrativižeks keskuseks da sen kaikiš surembaks lidnaks.

## Istorii
Eländpunktan nimituz mainitase ezmäižen kerdan vl 999 kuti *Sarabrukk*-lidnuz () rimalaižen Otton III-imperatoran lahjoičemižkirjeižes. Lidnan oiktused oma Saarbrükkenal vspäi 1322.

Vspäi 1909 nügüd'aigaine Saarbrükken om olmas kahten lähižen lidnan ühtištusen jäl'ghe senke, ližatihe Sankt-Johannad (oli lidnaks vspäi 1322) da Mal'štatt-Burbah-lidnad (oli lidnaks vspäi 1874).

Saarbrükken om kivihil'basseinan, metallurgijan da oludenkeitandan amuižeks keskuseks.

## Geografijan andmused
Lidn sijadase Saar-jogen muugotil randoil (Reinan hurapol'ne bassein), 179..401 m korktusil, 230 m ü.m.t. keskmäižel korktusel. Matkad Berlinhasai om 578 km pohjoižpäivnouzmha orhal, 723 km avtol vai raudtel.

Klimat om ven valdmeren. Voden keskmäine lamuz om +9,9 C°. Ekstremumad oma −20,8 C° (uhoku) i +37,7 C° (heinku, eloku). Paneb sadegid 861 mm vodes, läz tazomäras kuidme, enamba tal'vkus (100 mm), vähemba sulakus (50 mm).

## Tobmuz

Saarbrükken jagase nelläks ümbrikoks (), ned alajagasoiš 20 lidnrajonaks (üks'lugu *Stadtteil*).

Edeline lidnan pämez' om Šarlotte Bric (*Charlotte Britz*, reduku 2004 — sügüz'ku 2019).

## Eläjad
Vl 2013 lidnan eläjiden lugu oli 177 201 ristitud, vl 2017 — 180 966 ristitud. Kaikiš suremb lidnan ristitišt oli 205 tuhad eläjid vl 1975.

Saaran universitet om ühthižtöiš Saksanman äiluguižidenke tedoinstitutoidenke, kudambad tedoitas informatikad, bioinformatikad, kelid, uzid materialoid. Sättutoitud tedoiden, čomamahtoiden i muzikan universitetad ratas lidnas.

## Transport
Tramvaid oma kundaližeks transportaks lidnas, ned-žo ühtenzoittas sidä Francijan lähiženke Sargemin-lidnanke.

Rahvahidenkeskeine civiline *Saarbrükken*-lendimport (*SCN*) sijadase vides kilometras päivnouzmha keskuzpalaspäi lidnan röunal. Sispäi tehtas reisid Berlinha, Gamburgha, Lüksemburgha da Keskmeren lebutahoiže.

## Homaičendad


## Irdkosketused
* Lidnan tobmuden sait (''saarbruecken.de'').
Mostar

**Mostar** (mugažo bosnijan i horvatan kelil, , virktas [mǒstaːr]) om lidn da kund (*Grad Mostar*) Bosnijan da Gercegovinan suves. Se om valdkundan videnz' lidn eläjiden lugun mödhe, Gercegovinan da Neretvan kantonan administrativine keskuz Bosnijan da Gercegovinan Federacijas.

## Istorii
Eländpunkt mainitase ezmäižen kerdan vl 1474 nügüdläiženke nimitusenke. *Mostari* znamoičeb «sildan pidajad».

Mostar šingotase alüminijan tehmižel, gidroenergetikal, vinan edheotandoil. Avto- i raudteiden znamasine keskuz.

## Geografijan andmused
Lidn sijadase Neretv-jogen randal ( 225 km pitte, lankteb Adriatižhe merhe), 60 m ü.m.t. keskmäižel korktusel. Matkad Sarajevo-pälidnhasai om 72 km pohjoižpäivnouzmha orhal vai 130 km avtotedme.

Klimat om subtropine. Voden keskmäine lämuz om +15,2 C°, heinkun-elokun +25..+26 C°, tal'vkun-uhokun +6..+7 C°. Ekstremumad oma −10 C° i +43 C°. Paneb sadegid 1402 mm vodes, vähemba heinkus (43 mm).

## Eläjad
Vn 2013 valdkundan rahvahanlugemižen mödhe lidnan eläjiden lugu oli 60 195 ristitud, kundan — 105 797 ristitud. Kaikiš suremb kundan ristitišt oli 126 628 eläjad vl 1991.

Rahvahad (2013): horvatijalaižed — 48,4 %, bošnäklaižed — 44,1 %, serbalaižed — 4,1 %, toižed rahvahad — 3,4 %.

## Irdkosketused
* Lidnan da sen kundan oficialine sait (''mostar.ba'').
Jonjin

**Jonjin** ( [joŋ.in]) om lidn Korejan Tazovaldkundan lodehes, Köngido-agjas. Se om populärine lebutaho, sijadase 40 km suvhe-suvipäivnouzmha Seulaspäi mägitahondas.

## Istorii
Eländpunkt mainitase ezmäižen kerdan vl 475. Se sai oficiališt lidnan statusad vl 1996.

Jonjin šingotase programholitusen sarakol, üläopendusen keskuseks, turizmal: muzejad, änikoiden i rahvahankul'turan festivalid, severz'-se järvid kalanikoiden täht, vezipuišt, järed Everland-bobuštuzpuišt. 1970-nziden voziden jäl'ghe sirtihe lidnha neniden sarakoiden tegimid: himine, elektronine, tekstiline, mašinansauvomine, sömtegimišt. Vspäi 2012 tegimištgazoiden tegim om saudud.

## Geografijan andmused
Lidn sijadase agjan suvipalas, mägitahondas. Röunatab Suvon-lidnanke päivlaskmhas.

Klimat om ven. Voden keskmäine lämuz om +11,6 C°, kezakun-elokun +22..+25 C°, tal'vkun-uhokun −1..−3 C°. Paneb sadegid 1291 mm vodes, enamba heinkus-elokus (290..374 mm kus), vähemba tal'vkus-vilukus (17..21 mm kus).

Jonjin jagase koumeks rajonaks (*ku*): Sudžigu, Kihingu, Čhojingu.

## Eläjad
Vl 2011 eläjiden lugu oli 909 425 ristitud. Ületi millionad vl 2017. Kaikiš suremb ristitišt om nügüd'. Vl 1980 lidnan territorijan ristitišt oli 135 537 eläjad, sid' zavodihe sirta tegimid Jonjinha Seulan megapolisan decentralizacijan ramuziš.

Sijaližed üläopendusen aluzkundad oma Kannam-universitet, Policijan akademii, privatine Jonjinan universitet (alusenpanend 1953 kut dzüdon škol, universitet vspäi 1993, 15 tuh. üläopenikoid), mugažo severz'-se Seulan universitetoiden filialoid ratas.

Lidn om ühtenzoittud Seulanke metropolitenan jonol.

## Homaičendad


## Irdkosketused
* Lidnan tobmuden sait (''yongin.go.kr'').
Homs

**Homs** (sijaline pagin حُمْص *Ḥomṣ* [ħɔmsˤ]), mugažo **Hims** ( *Ḥimṣ* [ħɪmsˤ]), om Sirijan koumanz' surtte lidn. Se om Homsan agjan (muhafazan) administrativine keskuz.

## Istorii
Eländpunktan aluz om pandud läz 2000. vot edel meiden erad, mainitase dokumentoiš 1. voz'sadaspäi EME. Lidn oli tetab amuižes mirus Emes-nimitusenke ( *Emesa*). Kändihe islamanuskojiden lidnaks i sai nügüdläšt nimitust 7. voz'sadal.

Homs oli tegimištoližen keskusen edel rahvahanikoiden sodad Sirijas (kivivoin i puvillan ümbriradmine). Lidn jäb Sirijan päivlaskman transportteiden keskuseks.

## Geografijan andmused
Lidn sijadase valdkundan päivlaskman keskuzpalas, 501 m ü.m.t. keskmäižel korktusel. El'-Asi-jogi (Oront) jagab lidnad päivnouzmaižeks (amuižemb) i päivlaskmaižeks palaks. Matkad Damask-pälidnhasai om 162 km suvhe orhal, järedha Aleppo-lidnhasai om 193 km pohjoižhe, Tartus-meriport om 90 km päivlaskmha.

Klimat om subtropine Keskmeren. Voden keskmäine lämuz om +17 C°, kezakun-sügüz'kun +24..+26 C°, tal'vkun-uhokun +7..+8 C°. Paneb sadegid 429 mm vodes, enamba tal'vkus-uhokus (81..95 mm kus), vähemba kezakus-sügüz'kus (5 mm pordos).

## Eläjad
Vl 2004 eläjiden lugu oli 652 609 ristitud 48 km² pindal. Kaikiš suremb ristitišt oli 823 tuhad eläjid vl 2008, agjan läz pol't.

Ristitišton uskond om erazvuitte, vn 2016 lopus islamanuskojad otiba koume nelländest, alavitad 15 %, hristanuskojad kümnendest.

Al'-Baas-universitetan aluz om pandud vl 1979 ( *Džāmiʻat Al' Baʻs*). Se mülüb Sirijan järedoiden universitetiden nell'hä, 99 tuhad üläopenikoid opetas vl 2023, edel 2011. vot 120 tuhad üläopenikoid oli siš.

## Homaičendad


## Irdkosketused
* Lidnan oficialine sait (''homscitycouncil.org.sy'').
Viflejem

**Viflejem** ( *Beit Lehem* «leibän kodi»,  *Bait Lahm* «lihan kodi») om Izrailin lidn Palestinas.

## Istorii
Eländpunktan aluz om pandud läz 1400. vot EME. Biblijan mödhe, lidn om David-carin i Hristan sündundan sija. Vanh lidn om kaičenus hüvin, läz vit tuhad eläjid om siš. Znamasine avraamižiden religijoiden täht Rahilin kaumuz sijadase pohjoiženno tulendanno Viflejemha.

Viflejem šingotase sijaližiden dekorativižiden tegesiden torguindal i turizmal (kaks' millionad matkadajid vodes, 30 adivpertid, 300 käzitöiden radhonust), tekstil'tegimištol, sömtegimištol (makaronad, konditerižed tegesed), sauvondmaterialiden pästandal (mramoran i toižiden kividen samine), himižel tegimištol (mujud, plastik, räzin, zelläd).

## Geografijan andmused
Lidn sijadase 10 km suvhe Jerusaliman keskusespäi, röunatab senke. Levitase 775 m ü.m.t. keskmäižel korktusel (38 m korktemba mi Jerusalim), Judejan mägiden pautkil.

Klimat om Keskmeren kaks'sezonine. Verez tullei tuleb Keskmerespäi läz keskpäiväd. Kuiv räk *hamasin*-tullei puhub Arabijan pol'sarelpäi sulakus-kezakus. Tal'vaigan paneb lunt läz kerdan kus. Voden keskmäine lämuz' om +17 C°, kezakun-sügüz'kun +22..+25 C°, tal'vkun-keväz'kun +9..+11 C°. Paneb sadegid 589 mm vodes, enamba tal'vkus-uhokus (109..142 mm kus). Kuiv sezon oleskeleb semendkus-sügüz'kus (2,5 mm semendkus, sid' 0 mm kaikes pordos).

## Eläjad
Vl 2007 lidnan eläjiden lugu oli 25 266 ristitud. Heiden tobj pala om islamanuskojad, enambuses lidnas vn 1967 rahvahanlugemižen aigaspäi (sil sigal otiba 54%, 7 790 ristitud, kaik eläjid oli 14 439). Hristanuskojiden kund otab kümnendest-videndest ristitištos. Kaikiš suremb ristitišt om nügüd', 22 453 eläjad oli vl 1961. Läz 100 tuh. ristituid om ezilidnoidenke (2017).

## Irdkosketused
* Lidnan oficialine sait (''bethlehem-city.org'').
Krefel'd

**Krefel'd** ( [ˈkʁeːfɛlt], vhesai 1925 kirjutihe *Crefeld*) om lidn Saksanman i sen Pohjoine Rein da Vestfalii-federacijanman päivlaskmas.

## Istorii

Eländpunktan aluz om pandud Rimalaižen imperijan aigan völ.

Vl 1702 mülütihe lidnad Prussijan kunigahushe. Tora Krefel'danno tegihe Seičemevoččen sodan aigan vl 1758. Ezmäižen mail'man sodan aigan Bel'gijan armii kävuti lidnad bazaks Reinan agjan okkupacijan täht vl 1918.

Vl 1929 ühtištuihe lidnad Erdingen-lidnanke päivnouzmas (alusenpanend 1255), i vhesai 1940 eländpunktan nimituz oli Krefel'd-Erdingen, sid' nügüdläine.

Ende lidn šingotihe tekstilin manufakturoil. Nügüd'aigaižen Krefel'dan znamasine edheotand om terazlehtesiden tegim, mugažo živatsötken kompanijan päfater sijadase lidnas. Toižed sarakod oma mašinansauvomine, himine i logistik.

## Geografijan andmused
Lidn sijadase Rein-jogen hural randal, 38 m korktusel valdmeren pindan päl. Duisburg-lidn om vastrandal.

Krefel'd jagase ühesaks ümbrikoks (), ned alajagasoiš 19 lidnrajonaks (saks. *Stadtteil*).

## Eläjad
Vl 2013 eläjiden lugu oli 222 058 ristitud. Kaikiš suremb lidnan ristitišt oli 249 tuhad eläjid vll 1993−1995.

Alareinan universitet baziruiše lidnas (, 14 tuhad üläopenikoid), se om sätud vl 1971 äjiden sijaližiden profopendusen aluzkundoiden ühtištusel. Kaik ühesa tedoinstitutad i 14 kompetencijan keskust mülüdas universitetha.

## Homaičendad


## Irdkosketused
* Lidnan tobmuden sait (''krefeld.de'').
Sialkot

**Sialkot** (mugažo anglijan kelel, pandžabi i ) om lidn Pakistanan i sen Pendžab-štatan pohjoižpäivnouzmas.

## Istorii
Amuine Sagal-lidn () oli tetab 2. voz'sadal EME kuti Indiž-grekižen kunigahusen pälidn.

Sialkot šingotase eksportan edheotandoil: sporttavaroiden tehmižel vspäi 1895 (mäčud futbolan täht sijaližes nahkaspäi, mail'man pästandan koume videndest, tennisraketuded, toine inventar'), pästtas instrumentoid hirurgijan täht. Se om valdkundan nellänz' lidn elokuhuden mödhe, vozne kogosüdäiprodukt om 13 mlrd US$ ekvivalentas (nominaline), 18,5 tuhad US$ ühtele hengele (2021).

## Geografijan andmused
Lidn sijadase 256 m ü.m.t. keskmäižel korktusel, severziš-se kilometriš Indijan röunaspäi. Matkad štatan Lahor-keskushesai om 106 km suvhe orhal vai 145 km avtotedme.

Klimat om subtropine mussonsezonanke. Voden keskmäine lämuz om +22,6 C°, sulakun-sügüz'kun +25..+32 C°, tal'vkun-uhokun +12..+14 C°. Ekstremumad oma −3 C° i +49 C°. Paneb sadegid 1000 mm vodes, enamba heinkus-elokus (277..312 mm kus), vähemba redukus-kül'mkus (9..14 mm kus).

## Eläjad
Vl 1998 eläjiden lugu oli 421 502 ristitud. Kaikiš suremb lidnan ristitišt om nügüd'. Kaik 3,9 mln ristituid elihe Sialkotan lidnümbrikos 3016 km² pindal vl 2017.

## Irdkosketused
* Lidnan municipaližen korporacijan sait (''mcsialkot.lgpunjab.org.pk'').
Tunis (lidn)

**Tunis** (, [ˈtuːnis], ) om Tunis-valdkundan pälidn da kaikiš suremb lidn. Se om Tunisan agjan administrativine keskuz mugažo, mülüb sihe.

## Istorii
Eländpunkt mainitase ezmäižen kerdan 9. voz'sadal EME. Araban sodaväged elänzoittiba lidnad 7. voz'sadal meiden erad, i se oli znamasižeks sodameribazaks alusenpanendan aigaspäi. Tunis-lidn om ühtennimižen valdkundan pälidnaks vspäi 1159. Datiruidas kaikiš vanhembid kaičenus sauvusid 13.-15. voz'sadal. Kaik 18 verajad oli saudud lidnuses.

Tunis-lidn sen ezilidnoidenke šingotase turizmal, himižel tegimištol i sauvondmaterialiden sarakol, om tekstilin edheotandoiden i sömtegimiden keskuseks.

## Geografijan andmused

Lidn sijadase Keskmeren Tunisan lahten da Tunis-järven randoil, 4..41 metrad ü.m.t. korktusil.

Klimat om Keskmeren päivoikaz, kezal eriližešti. Kezal om räk, kuivan polhe, tal'vaig om vihmakaz. Voden keskmäine lämuz om +19,2 C°, heinkun-elokun +29,1..+29,3 C°, semendkun-kezakun i elokun-sügüz'kun +20,5..+24,2 C°, tal'vkun-uhokun +10,7..+12,1 C°. Ekstremumad oma −5,3 C° (viluku) i +49,0 C° (heinku, eloku). Il'man lämuz ei voi olda madalamb mi +10 C° kezaaigan, voib ületada +25 C° miččel taht kul. Paneb sadegid 555 mm vodes, enamba kül'mkus-keväz'kus (71..85 mm kus), vähemba kezakus-elokus (13 mm pordos). Kun keskmäine relätivine nepsuz vajehtase 62..68 % röunoiš semendkus-sügüz'kus, 74..77 % kül'mkus-uhokus.

## Tobmuz

Tunisan municipalitet jagase 15 nimitadud rajonaks.

Edeline lidnan pamez' om Seifalla Lasram (*Seifallah Lasram*, sulaku 2011—).

## Eläjad
Kaik 550 404 eläjad oli lidnan municipalitetan röunoiš vl 1975, sil-žo aigal lidnan ristitišt ezilidnoidenke oli 873 tuhad eläjid.

Vl 2023 läz 2,7 mln ristituid elädas ezilidnoidenke 2668 km² pindal. Vl 2014 lidnaglomeracijan ristitišt oli 2 mln, se oti valdkundan videndest.

## Transport
Avtobusad, kiruhtramvaid (vspäi 1985), ezilidnelektrojonused, maršruttaksid (*luaž:ad*) da taksid oma kundaližeks transportaks lidnas. Ühtenzoitase valdkundan meriportoidenke raudtel.

Rahvahidenkeskeine soda- da civiline *Tunis-Karfagen*-lendimport (*TUN / DTTA*, 6,6 mln passažiroid vl 2023) sijadase kahesas kilometras pohjoižpäivnouzmha lidnan keskuzpalaspäi. Tehtas reisid Keskmeren regionan maihe, Päivlaskmaižen Evropan i Päivlaskmaižen Afrikan lidnoihe, Arabijan pol'saren järedoihe lidnoihe, Monrealihe.

## Galerei

Hotel de ville Tunis.jpg|Lidnankundan tobmuden sauvuz Kasbah-torgul (2009)
Tunis, Tunisia.JPG|Lidnan nägu Man kaimdajaspäi (2011)
StatueIbnKhaldounTunis.JPG|Ibn Hal'dunan muštnik Ripmatomuden torgul (2007)
Terrasses de la médina de Tunis.jpg|Vanhan lidnan terrasad, vn 2003 nägu
MinaretMosqueeZitounaTunis.JPG|Islaman *Az-Zaituna*-puhapertin minaret, vn 2008 nägu
Siège BVMT2.jpg|Tunisan fondbirž vl 2017
Theatre municipal - Tunis.jpg|Tunis-lidnan municipaline teatr (2008)
Tunisia mall.jpg|*Tunisia moll* vl 2019
Tunis-Carthage International Airport - panoramio (1).jpg|*Tunis-Karfagen*-lendimportan terminal vl 2015
Gare de Tunis.jpg|Tunisan päraudtestancii vl 2009


## Irdkosketused
* Lidnankundan tobmuden sait (''commune-tunis.gov.tn'').
Veihai

**Veihai** (, pin'jin': *Wēihăi Shì*) om lidn, lidnümbrik da meriport Kitain päivnouzmas, mülüb Šan'dun-agjaha.

## Istorii
Vll 1890−1930 *Veihaivei*-territorii () oli Suren Britanijan kortomas i nimitihe lidnad *Port Edvard:aks* (). Om Kitain lidnan oficialiženke statusanke vspäi 1951. Lidnümbrik om olmas vspäi 1987.

Veihai šingotase industrijan koumel zonal (oma zavottüd vll 1991, 1992 i 2000), kalanümbriradmižel i turizmal, maižandusel (pähkmed, fruktad).

## Geografijan andmused
Lidn sijadase agjan pohjoižpäivnouzmas, Šan'dunan pol'sarel, Pakuižen meren randal. Röunatab Jan'tainke päivlaskmas.

Klimat om ven ümbärdajan meren valatoitandanke, kovad tulleid oma paksud. Voden keskmäine lämuz om +12,5 C°, heinkun-elokun +24..+25 C°, tal'vkun-uhokun −1..+2 C°. Ekstremumad oma −13 C° i +38 C°. Paneb sadegid 680 mm vodes, enamba heinkus-elokus (308 mm pordos), vähemba tal'vkus-keväz'kus (13..22 mm kus).

Veihain lidnümbrik jagase kahteks lidnrajonaks (环翠 *Huan'cui* i 文登 *Ven'den*) da kahteks lidnmakundaks. Ned alajagasoiš 66 ühtnikaks: 52 žilod i 14 irdkomitetad.

## Eläjad
Vn 2010 Kitain rahvahanlugemižen mödhe lidnümbrikon eläjiden lugu oli 2 804 771 ristitud, sidä kesken kahten lidnrajonan — 1,5 mln ristituid.

Viden universitetan kampusad (Šan'dun-agj, Harbin, Pekin) oma avaitud lidnümbrikos.

## Irdkosketused
* Lidnan tobmuden sait (''weihai.gov.cn'').
L'vov

**L'vov** vai **L'viv** (, [lʲvʲiu̯], , , ) om lidn Ukrainan päivlaskmas. Se om valdkundan seičemenz' lidn eläjiden lugun mödhe, L'vovan agjan administrativine keskuz.

## Istorii
Eländpunktan aluz om pandud vl 1236. Se sai lidnan statusad 1356. Vozil 1349−1772 i 1919−1939 mülüi Pol'šanmaha. Vozil 1772−1914 lidn oli Avstrijan palaks i nimitihe Lemberg:aks. Vspäi 1944 om Ukrainan palaks (1944−1991 — Ukrainan NST NSTÜ:s).

Lidnan rahvahaline mülükund vajehtihe lujas Toižen mail'man sodan jäl'ghe: äi evrejalaižid oli riktud, äjad saksalaižed i pol'šanmalaižed sirdiba verhiže maihe, jäl'gmäižed Vroclavha tobjimalaz. Nevondkundaližil vozil äi edheotandoid oli sirttud L'vovha Ukrainan päivnouzmaspäi.

L'vovan ižandusen päsarakod oma sömtegimišt, transportmašinoiden sauvomine, himižed edheotandad, avtodetaliden tehmine, informacine autsorsing.

## Geografijan andmused
Lidn sijadase Poltv-jogen alangištos (100 km pitte, , Vislan bassein), 289 m ü.m.t. keskmäižel korktusel, korktused 405 metrhasai. Jogi om pandud manaluižhe lidnan keskuses 19. voz'sadaspäi. Matkad Pol'šanman röunhasai om 70 km lodeheze, Kijevhasai om 468 km päivnouzmha orhal, 524 km avtotedme vai raudtel.

L'vov jagase 6 administrativižhe rajonha. Sen ližaks, Vinniki-lidn i kaks' lidnanvuittušt žilod alištudas L'vov-lidnan nevondkundale.

## Eläjad
Vl 2012 eläjiden lugu oli 729 842 ristitud. Kaikiš suremb ristitišt oli 818 780 eläjad vl 1989. Läz 1,2 mln ristituid elädas ezilidnoidenke.

Lidnan rahvahad (vn 2001 Ukrainan rahvahanlugemižen mödhe, enamba 0,4%, ozutadud rahvahuz): ukrainalaižed — 88,1%, venänikad — 8,9%, pol'šanmalaižed — 0,9%, vaugedvenälaižed — 0,4%, toižed rahvahad — 1,7%.

## Transport
Avtobusad, tramvaid, trolleibusad da ezilidnelektrojonused oma kundaližeks transportaks lidnas.

Rahvahidenkeskeine L'vov-lendimport Danilo Galicalaine-kunigahan nimed (*LWO*, 1,6 mln passažiroid vl 2018) sijadase 6 km suvipäivlaskmha lidnan keskusespäi. Sišpäi tehtas reisid Evropadme, om čarterreisid Keskmeren lebutahoihe.

## Homaičendad


## Irdkosketused
* L'vovan tobmuden oficialine sait (''city-adm.lviv.ua'').
Insbruk

**Insbruk** ( [ˈɪnsbʁʊk] «sild Inn-joges päliči», sen tirolin pagin: *Innschpruckh*, bavarijan pagin: *Innschbruck* [ˈɪnʃprʊk]) om lidn da mägisuksiden kurort Avstrijan päivlaskmas. Se om Tirol'-federacijanman administrativine keskuz da kaikiš suremb lidn, valdkundan videnz' lidn eläjiden lugun mödhe.

Vozil 1964 da 1976 Insbruk vastsi Tal'volimpiadan vändoid, vll 1984 i 1988 — sen paralimpižid vändoid, vl 1968 — Videnden Tal'vuniversiadan vändoid.

## Istorii
Eländpunktan aluz om pandud vl 1234 Burgundijan Otton III-grafan käskön mödhe. Sai lidnan oiktusid vl 1239.

Insbruk šingotase turizmal (enamba üht millionad ödumišt vodes), mugažo energetižen «Tiwag»- i medicinižladimiden «MED-EL»-kompanijoiden päfaterad sijadasoiš lidnas.

## Geografijan andmused
Lidn sijadase federacijanman da Päivnouzmaižiden Al'piden keskuses, 574 m ü.m.t. keskmäižel korktusel. Se seižub Inn-jogen molembil randoil, om ümbärtud korktoil mägil. Matkad Venhasai om 478 km päivnouzmha. Lähembaine järed lidn om Münhen (Saksanma) 150 km pohjoižhe.

Klimat om ven kontinentaline valdmeren valatoitusenke. Tal'v ei ole pimed, no lumekaz päpaloin. Voimusižen päivänvauktusen procent vajehtase kuidme 44,6..55,9 % röunoiš. Voden keskmäine lämuz om +10,0 C°, kezakun-elokun +18,0..+19,5 C°, tal'vkun-uhokun −0,4..+1,6 C°. Ekstremumad oma −31,3 C° (tal'vku) i +37,4 C° (kezaku, heinku, eloku). Kezaaigan minimum om +0,6 C° (kezaku), tal'vaigan maksimum om +20,6 C° (uhoku). Ei voi panda halad kezakus-elokus. Paneb sadegid 913 mm vodes, enamba kezakus-elokus (114..135 mm kus), vähemba uhokus (37 mm). Paneb lunt 99 päiväd tal'ves. Kun keskmäine relätivine nepsuz vajehtase 43..50 % röunoiš keväz'kus-sügüz'kus, 60..61 % kül'mkus-vilukus.

## Tobmuz

Insbruk jagase ühesaks nimitadud kadastrižeks ühthižkundaks (), 20 (lidnan Administracijal) vai 42 nimitadud i nomeruidud statistižeks rajonaks (*Statistische Stadtteile*).

Lidnan pämehen radnikuz nimitase burgomistraks (). Edeližed lidnan pämehed oma Georg Villi (*Georg Willi*, semendku 2018 — semendku 2024), Kristin Oppitc-Plörer (*Christine Oppitz-Plörer*, semendku 2010 — semendku 2018). Valitas merad kaikel rahvahal vspäi 2012. Lidnümbrikon municipaline suim (*Gemeinderat*) kogoneb 40 ezitajaspäi. Vspäi 2024 nell'procentine barjer om väges partijoiden täht päzutamha suimha.

## Eläjad
Vl 2011 lidnan eläjiden lugu oli 118 895 ristitud. Vl 2018 lidnan ristitišt oli 132 493 ristitud, se oli kaikiš suremb.

Kaik viž jumalankodid i 11 jumalanpertid om saudud lidnas, mugažo Ambras-zamk.

## Transport
Avtobusad da tramvaid oma kundaližeks transportaks lidnas.

Rahvahidenkeskeine civiline Insbruk-lendimport (*INN*, sijaline nimi *Kranebitten*) sijadase nelläs kilometras lidnan keskusespäi. Tehtas reisid Evropadme.

## Irdkosketused
* Lidnan oficialine portal (''innsbruck.at'').
Fes

**Fes** ( *Fez / Fes*,  *Fas*, ) om Marokon kahtenz' lidn eläjiden lugun mödhe. Se om Fes — Meknes-agjan administrativižeks keskuseks da palaks.

## Istorii
Eländpunktan aluz om pandud Fes-jogen päivnouzmaižel randal Idris I-valdoičijan pätandan mödhe vl 789. Hänen Idris II-poig pani lidnan palan alust jogen vastrandal i kändi Fesad ühtennimižen kunigahusen pälidnaks. Fesan kunigahuz oli olmas 8. voz'sadaspäi 19. voz'sadahasai, sid' Francii i Ispanii paniba protektoratoid sen territorijal. Turkankel'ne Marokon nimituz om Fes tähäsai. Al'mohadoiden aigan 12. voz'sadan lopus Fes oli kaikiš surembiš lidnoišpäi islaman mail'mas. Meiden päivil Fes om Afrikan islaman kul'turan da opendusen znamasižeks keskuseks.

Vanh lidn om ümbärtud keskaigaižel seinäl, nügüd' muštnik i zon jaugnikoiden täht. Fesan uz' pala om pandud francižel Juber Liote-maršalal vl 1916 i saudud evropan lidnansauvomižen mödhe.

Fes šingotase torguindal, käzitöiden pramozloil i turizmal (pühämatkajiden-ki). Lidn om tetab nahkan ümbriradmižel, porcellanan i pähižiden tehmižel istorižikš. Om ümbärtud maižanduzrajonal (villäd, bobad, olivanpud, vinmarj, živatvodind).

## Geografijan andmused

Lidn sijadase valdkundan pohjoižes, ühtennimižen jogen randoil, 410 m ü.m.t. keskmäižel korktusel. Om ümbärtud mägil.

Edeline lidnan pämez' om Hamid Čabat (2003−2015).

## Eläjad
Vl 2014 lidnan eläjiden lugu oli 1,112,072 ristitud. Kaikiš suremb lidnan ristitišt om nügüd'.

Fesan universitet Sidi Mohammed ben Abdallahan nimed om pandud vl 1975 opendusen endevanhiden (13. voz'sadaspäi) aluzkundoiden alusel. Se om valdkundaline i kaikiš suremb universitet lidnas, 86 tuhad üläopenikoid vl 2020.

## Transport
Avtobusad oma kundaližeks transportaks lidnas. Avtobusad, taksid i raudte ühtenzoittas valdkundan toižidenke lidnoidenke.

Rahvahidenkeskeine civiline *Fes-Sais*-lendimport (*FEZ / GMFF*, 1,4 mln passažiroid vl 2019) sijadase vižtoštkümnes kilometras suvhe lidnan keskuzpalaspäi. Tehtas reisid Päivlaskmaižen Evropan äjihe lidnoihe i Marokon järedoihe lidnoihe.

## Galerei

Bou Jeloud Mosque Fez Morocco Nov25 A7CR 09121.jpg|Islaman Bu Dželud-pühäpert', vn 2025 nägu
Al-Qarawiyyin University, Fes, Morocco - Var 132.jpg|Al' Karauin-universitet (2008. voz' vai sen aigemba) om kaikiš amuižemb kaičenus i radai üläopendusen aluzkund mail'mas (alusenpanend 859)
CHU Hassan II.jpg|Universitetan *Hassan II*-läžundkodi (2024)
محطة القطار فاس.jpg|*Fes*-päraudtestancijan sauvuz vl 2025


## Irdkosketused
* Lidnan turistine sait (''fescity.com'').
Oleite (Kanzas)

**Oleite** ( [oʊˈleɪθə]) om AÜV:oiden lidn Kanzas-štatan päivnouzmaiženno röunanno, štatan nellänz' lidn eläjiden lugun mödhe. Se om Džonson-ümbrikon administrativine keskuz. Mülüb Kanzas Sitin aglomeracijha (kaks' millionad eläjid), sen suvipäivlaskmaine ezilidn.

## Istorii
Eländpunktan aluz om pandud vl 1857 lidnan statusanke. Nimituz znamoičeb «čomakulu» šoni (šauni)-indejalaižiden kelel. Kätihe «ezmäižen klassan» lidnaks vl 1970.

Oleite šingotase Garmin-kompanijan päfateral (GPS-ladimed) i mašinansauvomižen edheotandoiden tegimištparkal. «Farmers Insurance»-kompanijan järed palakund i Kanzasan il'mlikundan kontrolin keskuz sijadasoiš siš.

## Geografijan andmused

Lidn sijadase ümbrikon keskuzpalas, 316 m ü.m.t. keskmäižel korktusel. Kaks' järved om lidnas: ühtennimine Oleite 70 ga pindal i Cedar () 18 ga.

Matkad Kanzas Sitin keskuzpalhasai om koumekümne üks' kilometrad pohjoižpäivnouzmha orhal.

Klimat om kontinentaline neps. Kezal om räk, tal'v om pehmed päpaloin. Voden keskmäine lämuz om +12,8 C°, kezakun-elokun +23,5..+26,0 C°, tal'vkun-uhokun −1,5..+1,2 C°. Ekstremumad oma −34 C° (uhoku) i +46 C° (heinku). Kezaaigan minimum om +4 C° (kezaku), tal'vaigan maksimum om +27 C° (uhoku). Paneb haloid redukuspäi sulakuhusai keskmäras, ei voi panda niid kezakus-elokus. Paneb sadegid 1035 mm vodes, enamba semendkus-kezakus (133..134 mm kus), vähemba tal'vkus-uhokus (33..44 mm kus). Paneb 35 sm lunt tal'ven kümnes päiväs.

## Eläjad
Vn 2010 AÜV:oiden rahvahanlugemižen mödhe lidnan eläjiden lugu oli 125,872 ristitud 156,49 km² pindal, vn 2020 — 141,290 ristitud. Kaikiš suremb lidnan ristitišt om nügüd'.

## Galerei

Olathe kansas city hall 2009.jpg|Lidnan tobmuden sauvuz (2009)
Johnson county kansas courthouse 2009.jpg|Džonson-ümbrikon käskuzkund (2009)
Garmin Olathe Headquarters.jpg|*Garmin*-kompanijan päfater vl 2019
Olathe West High School.jpg|*Olathe West High School* (vn 2017 olend)
MNU Campus.jpg|*MidAmerica Nazarene University*, kampus (protestantizm, 2023)


## Irdkosketused
* Lidnan oficialine sait (''olatheks.org'').